open-index/open-wikipedia-markdown huggingface dataset:
Deutsche Börse

**Deutsche Börse AG** er et børsforetak som utvikler og driver handelsløsninger til bruk for verdipapirhandel. Foretaket tilbyr også finansielle tjenester. Deutsche Börse ble etablert som et aksjeselskap i 1993 og er notert på Frankfurter Wertpapierbörse, hvor aksjen er blant de 30 mest handlede og derfor i DAX-indeksen. Hovedsetet er i Frankfurt am Main i Tyskland. Per desember 2010 var der over 765 børsnoterte selskaper med en samlet markedsverdi på 1 400 milliarder euro på Deusche Börse.

## Virksomheten
Deutsche Börse har mer enn 3 200 ansatte i Europa, USA og Asia.  Virksomheten har avdelinger i Tyskland, Luxembourg, Sveits, Tsjekkia og Spania, dessuten representasjonskontorer i Beijing, London, Paris, Chicago, New York, Hongkong og Dubai.

## Eksterne lenker
* Offisiell hjemmeside
Memories

***Memories*** er det tredje samlealbumet til artisten Barbra Streisand, utgitt i november 1981. 

Albumet er hovedsakelig en samling av tidligere utgitt materiale, men det inneholder også tre nyinnspilte sanger. Albumet solgte til fem platinaplater i USA ifølge Recording Industry Association of America og nådde 10.-plass på albumlista i USA (Billboard 200). Det ble først utgitt av Columbia Records i USA, men ble også utgitt av CBS i Storbritannia under tittelen ***Love Songs***. Det inneholdt fire ekstra sanger og lå på toppen av albumlisten der i ni uker. Det ble årets bestselgende plate i Storbritannia og vant en Brit Award for årets beste album. Det solgte til platina i Storbritannia og seks platinaplater i Australia.

De tre nye sangene på albumet var «Memory», «Comin' In and Out of Your Life» og «Lost Inside of You».

## Sporliste

### Bonuslåter (på albumet ''Love Songs'')
Utgivelsen i Storbritannia (*Love Songs*) inneholdt fire bonuslåter.

## Singler
* «Comin' In And Out of Your Life» / «Lost Inside of You» (1981) 
* «Memory» / «Evergreen» (1982)

## Referanser


## Eksterne lenker
* Barbra Archives - ''Memories'' 
*
Göran Andersson

**C. Göran Andersson** (født 7. juni 1951 i Malmö) er en svensk elektrotekniker og fysiker, og professor ved Power Systems Laboratory ved ETH Zürich.

## Biografi
Göran Andersson studerte teknisk fysikk ved Lunds universitet i Skåne, og avsluttet med en mastergrad i 1975. I 1980 avsluttet han en doktorgrad i matematisk fysikk ved det samme universitetet.

Mellom 1980 og 1986 jobbet han først som forskningsingeniør og deretter som gruppeleder av faggruppen for høyspent likestrømsoverføring (HVDC) ved ASEA, nåværende ABB, i Ludvika, Sverige. Der deltok han blant annet i studier knyttet til HVDC forbindelsen til Itaipú-demningen i Brasil. Fra 1986 var Göran Andersson Professor for elektriske energisystemer ved Kungliga Tekniska Högskolan (KTH) i Stockholm, inntil han ble professor ved ETH Zürich i år 2000.

Göran Andersson har vært gift med Anne siden 1975 og har tre barn.

## Utmerkelser og medlemskap
Göran Andersson er medlem av Kungliga Ingenjörsvetenskapsakademien (1992) og Kungliga Vetenskapsakademien (1994). Han er også IEEE Fellow (1997) og medlem av Kungliga Fysiografiska Sällskapet i Lund (2010) , Schweizerischen Akademie der Technischen Wissenschaften (SATW) (2015) og utenlandsk medlem av National Academy of Engineering (2016).
## Referanser


## Eksterne lenker
* Offisiell nettside på ETH
Leirvik (Hyllestad)

**Leirvik** er et tettsted i Hyllestad kommune i Sogn og Fjordane. Det ligger innerst i Bøfjorden som er en fjordarm på nordsiden av den ytre delen av Sognefjorden. Avstand til nærmeste tettsted Hyllestad er ca 9 km. Avstand til nærmeste hovedvei, E39, er ca 20 km og starter ved fergeleiet i Lavik.

## Hjørnesteinsbedriften
Havyard Ship Technology er et skipsverft lokalisert 3 km fra Leirvik sentrum, og regnes av mange som en hjørnesteinsbedrift i Leirvik. Havyard Ship Technology har siden oppstarten i 1928 sysselsatt befolkningen i Leirvik. Ved oppstarten var det først et motorverksted ved navn Løland Motorverksted, men dette ble kjøpt opp av Kværner-gruppen i 1990 og var da anerkjent som en kvalitetsleverandør av fiske- og offshore-fartøyer. Verftet ble igjen kjøpt opp i år 2000 og endret da navn til Havyard Leirvik. De var registrert i 2014med 266 ansatte som var basert i Leirvik.

## Referanser
Nashville sound

**Nashville sound** er en stilretning innen countrymusikk. Den er oppkalt etter byen Nashville i Tennessee, som regnes for å være det største kraftsentrum for country. Stilen ble utviklet i annen halvdel av 1950-årene, og avløste honky tonk-stilen som var populær i store deler av 1940- og 50-årene. Selv om begrepet ofte knytter an til produksjonen (i stedet for en epoke) like meget som et visst lydbilde, kan nashville soundalment dateres til tiden rundt 1957-1958. 

Nashville sound er influert av popmusikken. Stilen kalles i blant også *countrypolitan*. 

## Opprinnelse
Pionerer for nashville sound var RCA Records og Columbia Records i Nashville, blant dem Steve Sholes, plateprodusentene Chet Atkins, Owen Bradley og Bob Ferguson, og lydteknikeren Bill Porter. De skapte stilen ved å erstatte honky tonk-sounden (fiolin, steel guitar, nasalsang) med innhold fra 1950-tallets popmusikk (strykerarrangemaent, bakgrunnssang, crooning-sang), og «slick» produksjon, og popstrukturer. Produsentene satte seg i hitmakeriprosessen sin lit til en liten gruppe studiomusikere ved navn Nashville A-Team. I 1960 meldte tidsskriftet *[[Time (tidskrift)|Time]]* at Nashville hadde gått forbi Hollywood som nasjonens nummer to (etter New York City) innen plateproduksjon.

Countryhistorikeren Rich Kienzle sa at *Gone*, en hit med Ferlin Husky innspilt i november 1956, meget vel kan ha vist veien for nashville sound.  Colin Escott mener at Jim Reeves' *Four Walls*, innspilt i februar 1957, var den første innspillingen med *nashville sound*. Chet Atkins, RCA-produsent og gitarist, anses ofte som hjernen bak soundet, med sin produksjon av Don Gibsons *[[Oh Lonesome Me]]* samme år. Men i et essay publisert i *Heartaches by the Number: Country Music's 500 Greatest Singles*, mener David Cantwell at Elvis Presleys rockinnspilling av *Don't Be Cruel* i juli 1956 satte i gang nashvillesoundens epoke.

## Countrypolitan

Tidlig på 1960-tallet ble nashville sound utfordret av Bakersfield sound. Nashvilles poplåtstruktur gikk opp i hva som kom til å ble kalt **countrypolitan**. Countrypolitan var sterkt innrettet mot mainstreammarkedet, og solgte godt på det senere 1960- og tidlige 1970-tallet. Blant de som lå bak denne sound var produsentene Billy Sherrill (som medvirket i Tammy Wynettes tidlige karriere) og Glenn Sutton. Artister som gjerne foretrakk countrypolitan var foruten Tammy Wynette også Glen Campbell, Lynn Anderson, Charlie Rich og Charley Pride.

Bakersfieldsounden og senere også outlaw country dominerte countrymusikken blant entusiastene, mens countrypolitan hersket på poplistene.

Da han ble spurt om hva Nashville sound var, svarte Chet Atkins «That's what it is. It's the sound of money».

## Referanser
Knut Holtermann

**Knut Henrik Holtermann** også skrevet Knud Holtermann (født 18. september 1737 i Norge, død 5. april 1815 i København) var en norsk jurist. Han var «assessor» ved Høiesteret i København i 41 år til han døde. Ved Norges uavhengighet fra Danmark i 1814 var Holtermann en av fire nordmenn ved den felles høyesterett i København, Christian Colbjørnsen, Peter Feddersen og Niels Engelhart var de andre. Engelhart reiste etter adskillelsen fra Danmark til Norge for å medvirke i lovkomiteen.

Han var sønn av forretningsmann og godseier Hans Holtermann og Margrete Knudsdatter Wiig. Boet etter moren ble skiftet da Knut Holtermann var 9 år og omfattet brutto 4457 riksdaler, jordegodset hadde en verdi av 2634 riksdaler. Stemoren Ingeborg Cathrine Holtermann født Hagerup (1730–1796) var grandtante til Colbjørnsens kone og til Hans Hagerup Falbe som også var dommer i høyesterett. Han var gift med Ursulla Beate Linde (1757-1782) som døde på barselseng. Datteren med samme navn ble gift med Fredrik von Linstow. Holtermann var ridder av Danebrog.

Han var medlem av Syndmøre practiske Landhuusholdningsselskab fra 1776.

## Referanser
Rathbone Hills

**Rathbone Hills** er en rekke av lave åser eller nunataker, 14 nautiske mil (26&nbsp;km) lang fra øst til vest, 4 nautiske mil (7&nbsp;km) nord for Guthridge Nunataks i Gutenko Mountains sentralt i Palmer Land. De ble kartlagt av U.S. Geological Survey (USGS) i 1974, og ble navngitt av Advisory Committee on Antarctic Names (US-ACAN) etter major David L. Rathbone fra United States Marine Corps (USMC), som var kaptein på LC-130-flyet i U.S. Navy-skvadronen VXE-6 under Operasjon Deep Freeze i 1970 og 1971.

## Kilder
*
Máhttoajvve

**Máhttoajvve** er et fjell (1467 meter över havet) mellom elvene Låddejåhkå og Miellädno i Padjelanta nasjonalpark i svensk Lappland.

## Fotnoter



## Referanser
Liste over olympiske medaljevinnere i landhockey

**Liste over olympiske medaljevinnere i landhockey** inneholder samtlige utøvere som har tatt en olympisk medalje i landhockey.

## Menn

## Kvinner

## Referanser


## Eksterne lenker
* International Olympic Committee results database
Michel Simon

**Michel Simon** (født 9. april 1895 i Genève, død 30. mai 1975 i Bry-sur-Marne) var en sveitsisk skuespiller som arbeidet i Frankrike.

Han hadde sin storhetstid i 1930-årene hvor han spilte i viktige filmer som *[[La Chienne]]* (1931), *[[Boudu reddet fra drukning]]* (1932), *L'Atalante* (1934), og *[[Tåkekaien]]* (1938).

## Filmografi (utvalg)

## Referanser


## Eksterne lenker
* 
*
Vardenes skole

**Vardenes skole** er en barneskole i Stavanger som tilhører bydel Tasta. Vardenes skole har i skoleåret 2015/2016 291 elever og 39 ansatte i skole og SFO. Rektor ved Vardenes skole er Kirsti Birkevold. Vardenes skole er en av 27 barneskoler i Stavanger kommune.

## Historie
Vardenes skole ble byget i 1975 på en tomt som tidligere har tilhørt familien Kommedal, det var på den tiden en gård. På området finnes det rester av gamle steingjerder og det gamle kastansjetreet som enda står fra den tiden. Vardenes skole har utsikt mot Byfjorden, Hundvåg, Grødem, Bokn, Karmøy, Bru, Lineholmene, Sokn, Mosterøy, Åmøy, Rennesøy og Strandalandet. En fyrlykt er sentral i skolens logo, og en ekte fyrlykt står utenfor skolen. Fyrlykten var en gave fra Kystverket og er maken den som står på Vardenes.

## Rehabilitering
Vardenes skole gikk gjennom en fullstendig renovering i årene 2008-2010 til en total kostnad av 115 millioner kroner. Da ble det installert en varmepumpe som henter varme til oppvarming fra fjellgrunnen 100 meter under parkeringsplassen. I tillegg ble skolebyggene omfattende oppgradert med vannbåren varme i alle rom, kraftig isolasjon av gulv, vegger og tak, effektivt ventilasjonsanlegg og moderne varme-/ventilasjons- og lysreguleringsautomatikk ved hjelp av IT og avanserte sensorer.

## Musikkaula
De fleste fredager i løp av skoleåret samles elever og ansatte til sangsamling eller fellessamlinger i skolens musikkaula. Når trinnene har ansvar for fellessamlingene er også foreldrene til de ansvarlige elevene velkommen til samlingene.

## Referanser


## Eksterne lenker
* Skolens nettside
* Skole og utdanning Stavanger kommune
Bolverk Arnorsson

**Bolverk Arnorsson** (*Bǫlverkr Arnórsson*) var en islandsk skald som levde i første halvdel av 1000-tallet. Lite er kjent om hans liv, men han stammet fra et fattigslig hjem i Svarfaðardalen på Nord-Island. Han var bror til den mer kjente Tjodolf Arnorsson (Þjóðólfr Arnórsson) som var hirdskald hos kong Harald Hardråde. I likhet med Tjodolf ble også Bolverk tatt opp som skald hos ham, og nevnes i skaldeoversikten Skáldatal

## Diktningen
Det eneste som er bevart av Bolverks diktning er seks helstrofer og to halvstrofer fra en dråpa (et hyldningsdikt) om Harald Hardråde. De første versene, som blant annet er gjengitt i Harald Hardrådes saga beskriver Haralds reise til Gardarike og Miklagard:

De siste versene omtaler forliksmøtet mellom Harald og Magnus den gode, og Haralds felttog til Danmark i 1048.

Dråpaen er diktet i versemålet *[[drottkvætt]]* som var et vanlig versemål for hyldningsdikt til konger. Det lille som er bevart av Bolverks diktning gir små muligheter for å beskrive kvaliteten på diktningen. Den islandske filologen Finnur Jónsson skriver: 
*«Om disse vers er kun det at bemærke, at de, foruden at være korrekte og flydende, er i deres skildring af kampe nok så livlige som hans broders, men nogen særlig digterindividualitet fremtræder ikke; de bevarede vers er også kun få.»*

Finnur Jónsson skriver imidlertid om hans bror Tjodolf at han, sammen med sin skaldekollega Arnor Tordsson jarlaskald, representerte et *«ubetinget høydepunkt»* innen den norrøne skaldediktningen. Dette gjenspeiles også i Skáldatal som navngir hele 13 skalder som tjenestegjorde i hirden til kong Harald Hardråde. Bare kong Sverre Sigurdsson kunne måle seg med en slik mengde diktere.

## Referanser


## Eksterne lenker
* Haraldsdråpa, norrøn tekst på Scaldic Poetry
* Finnur Jónsson, Den oldnorske og oldislandske litteraturs historie, heimskringla.no
Kommunikasjonsforeningen Student Oslo

**Kommunikasjonsforeningen Student Oslo** er et av Kommunikasjonsforeningens sine studentlag i Norge, på tvers av ulike universiteter og høyskoler på østlandet.
Foreningen er landets største faglige interesseorganisasjon for kommunikasjonsmedarbeidere.  Foreningen er blant annet kjent som arrangør for både Kommunikasjonsdagen og Høstseminaret.

## Studentlaget
Studentlaget er til for studenter som utdanner seg eller har interesse innen kommunikasjon. Det blir fra tid til annen holdt arrangementer og sammenkomster for studenter på østlandet. Fokusområdene er primært kompetanseheving, praktisk erfaring og relasjonsbygging. Aktivitetene varierer og kan være frokostseminar med personer i kommunikasjonsbransjen, eller arbeid på hovedorganisasjonens arrangementer. 

## Referanser



## Eksterne lenker

*  Kommunikasjonsforeningen
* Studentlaget
* Høstseminaret
SD Eibar

**Sociedad Deportiva Éibar-Eibar Kirol Elkartea**, også kalt **SD Eibar** er en spansk fotballklubb fra byen Eibar i Gipuzkoa i det autonome, spanske Baskerland. Klubben ble grunnlagt den 30. november 1940. Den 25. mai 2014 rykket klubben for første gang opp til Primera división.

## Spillerstall
Oppdatert 19. november 2024.

### Utlånte spillere

## Referanser


## Eksterne lenker
*
Kaare Filseth

**Kaare Krabbe Filseth** (1901–1944) var en norsk redaktør. Han ble henrettet av Gestapo under unntakstilstanden på Hønefoss høsten 1944.

Filseth ble var redaksjonssekretær i *[[Gudbrandsdølen]]* i årene 1920–1923 og 1924–1931, bare avbrutt av et år som sekretær i Folkeforbundets informasjonsavdeling i Genève i 1923–1924. Han ble redaktør i *[[Ringerikes Blad]]* i 1938, noe han var frem til sin død.

Under andre verdenskrig nektet Filseth å gi under for tysk press rundt avisen redaksjonelle linje, og nektet også å ansette en nazivennlig medredaktør. Da det ble erklært unntakstilstand i september 1944 utarbeidet SS-Hauptsturmführer Ernst Josef Albert Weiner lister over politiske motstandere, og Gestapo sørget for å likvidere Filseth i trappeoppgangen i hans eget hjem i Hønefoss den 19. september.

## Referanser
Effodeildin 2016

**Effodeildin 2016** er den færøyske eliteserien i fotball for herrer i 2016, organisert av Fótbóltssamband Føroya.

Serien starter opp med første serierunde 5. mars og avsluttes 22. oktober. Ligaen består av 10 lag, og regjerende mestere er B36 Tórshavn.

Serievinneren vil spille kvalifisering til Mesterligaen, mens andre- og tredjeplass gir kvalifiseringsspill for Europaligaen.

De to dårligst plasserte lagene vil rykke ned.

## Tabellen

## Eksterne lenker
* Effodeildin 2016 hos *faroesoccer.com*
* Fótbóltssamband Føroya
Kar Plateau

**Kar Plateau** er et lite, for det meste snødekt platå med en nesten vertikal fjellskrent på sørsiden, som ligger på vestsiden av Granite Harbour, like nord for enden av Mackaybreen i Victoria Land i Antarktis. Platået stiger slakt mot nordvest til høydene ved Mount Marston. Det ble kartlagt og navngitt under den britiske antarktisekspeidsjonen i 1910-13. «Kar» er et tyrkisk ord som betyr snø. 

## Kilder
*
Mount Terra Nova

**Mount Terra Nova** er et snødekt fjell, 2&nbsp;130 moh, mellom Mount Erebus og Mount Terror på Ross Island. Det ble først kartlagt av Discovery-ekspedisjonen 1901-04, og kalt opp etter «Terra Nova», støtteskip for denne ekspedisjonen og Terra Nova-ekspedisjonen, 1910-13.

**Terra Nova Saddle** er et av tre markante skar på Ross Island, denne er på rundt 1&nbsp;400 meter mellom Mount Erebus og Mount Terra Nova. Det ble navngitt i forbindelse med Mount Terra Nova.

**Terra Novabreen** er en isbre som er om lag 9 km lang nord og sentralt på Ross Island. Den flyter nord fra skaret mellom Mount Erebus og Mount Terra Nova og til Lewis Bay. Den fikk  navnet etter Mount Terra Nova.

## Eksterne lenker
*
Vaughan Promontory

**Vaughan Promontory** er et høyt, ulendt og isdekt forberg som strekker seg østover fra Holland Range mellom Ekblad- og Mortonbreen. Det ender ved Cape Maude på Rossbarrieren. Det ble navngitt av Advisory Committee on Antarctic Names (US-ACAN) etter offiser V.J. Vaughan i U.S. Navy som var øverstkommanderende på isbryteren USS «Glacier» under Operation Deep Freeze i 1964 og 1965.

## Kilder
*
Büdel Islands

**Büdel Islands** er en øygruppe som ligger mellom Laktionov Island og Schule Island, utenfor østsiden av Renaud Island i Biscoe Islands i Antarktis. Den ble først nøyaktig kartlagt av argentinske myndigheter i 1957 og ble navngitt av UK Antarctic Place-Names Committee i 1959 for Julius Büdel, en tysk spesialist på havis.

## Referanser
McKenzie Peak

**McKenzie Peak** er en fjelltopp like sør for Mount Albion i Athos Range i Prince Charles Mountains. Det ble kartlagt fra flyfoto av ANARE (Australian National Antarctic Research Expeditions) i 1965 og navnsatt av Australian Antarctic Names and Medals Committee (ANCA) etter J.F. McKenzie, som var radiotekniker ved Wilkes-stasjonen i 1963.

## Kilder
*
Midland (Texas)

**Midland** er en by i Midland County i delstaten Texas i USA. Den hadde 94&nbsp;996 innbyggere i 2000. Midland er det administrative sete (*county seat*) i Midland County. Byen produserer mye olje. Tidligere president George W. Bush kom fra Midland.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Mount Norvegia

**Mount Norvegia** er et stort isdekt fjell i den australske kravsonen i Antarktis. Det rager 1&nbsp;340 moh. og ligger 11 km nord for Mount Christensen i Enderby Land. Det ble kartlagt fra flyfoto tatt av ANARE (Australian National Antarctic Research Expeditions) i 1956 og 1957 og ble kalt opp etter det norske ekspedisjonsskipet «Norvegia», som seilte utenfor Enderby Land fra desember 1929 til januar 1930.

## Referanser
Midland

**Midland** kan sikte tl:

* Byen Midland (Michigan) i delstaten Michigan i USA
* Byen Midland (Texas) i delstaten Texas i USA
Lemaitre

**Lemaitre** er en norsk elektronikaduo som ble startet 20. juni 2010 av de norske indierock-artistene Ketil Jansen og Ulrik Denizou Lund. De møttes første gang da de skulle lage en russelåt sammen hvor Jansen lagde grunnbeaten mens Lund sang over. Duoen har siden oppstarten gitt ut en rekke EP-er, låter og remikser.

Duoen var en av Årets Urørt-finalister i 2012 og ble nominert i klassen årets nykommer under P3 Gull 2013. I januar 2014 signerte duoen med produksjonsselskapet Astralwerk Records, som også er produksjonsselskapet til blant annet Porter Robinson. De har vært på turné og gitt ut remixer med ham. Duoen ble nominert til Spellemannprisen 2016 i klassen popgruppe for sine utgivelser fra 2016, til Spellemannprisen 2018 i klassen popgruppe for sine utgivelser fra 2018 og til Spellemannprisen 2021 i klassen pop for albumet *Substellar*.

Lemaitre har også spilt inn musikk for reklamefilmer. Under lanseringen av iPhone 5C brukte Apple sangen, «1.18» fra duoens første album *The Friendly Sound*. Google brukte sangen *Closer* i lanseringskampanjen til Pixel-telefonene. 

Gruppen kommer opprinnelig fra Ullern i Oslo. Navnet «Lemaitre» kommer av den belgiske presten og fysikeren Georges Lemaître, som lanserte Big Bang-teorien.

## Diskografi
* *The Friendly Sound* (2010) EP
* *Relativity 1*  (Substellar, 2012) EP
* *Relativity 2* (Substellar, 2012) EP
* *Relativity 3* (Substellar, 2013) EP
* *Relativity By Nite* (Substellar, 2013)
* *Singularity* (Astralwerks, 2014) EP
* *1749* (Astralwerks, 2016) EP
* *Afterglow* (Astralwerks, 2016) EP
* *Chapter One* (Substellar, 2017) samlealbum
* *Substellar* (Substellar, 2021)

## Referanser


## Eksterne lenker
* 
* 
*  Intervju i ''The Fader''
Frustration Ridge

**Frustration Ridge** er en rygg i nordenden av Cobham Range i Churchill Mountains i Antarktis.HDRn fikk dette navnet av geologgruppen som besøkte Holyoake, Cobham, og Queen Elizabeth Range fra New Zealand (1964–65). Navnet kom av at selv om den nedenfra så ut som det var lett å komme seg opp, hadde gruppen store vansker med å nå toppen.

## Referanser
Kingpin Skinny Pimp

**Mousa Emery Sayes** (født **Derrick Dewayne Hill** i Memphis, Tennessee), også kjent som Mousa Emery Sayes er en amerikansk rapper.

Mousa Emery Sayes vokste opp i Memphis mellom 70-90-tallet, i det belastede nabolaget Dixie Homes, der han på grunn av en problematisk familiesituasjon bodde sammen med sin dypt religiøse bestefar.

Han begynte å rappe i 1985, da han kom i kontakt med hiphop-miljøet på Herman Junior High school, der han var elev. I årene etter High School ble han kjent med den lokale DJ- og produsenten DJ Squeeky, og i en periode fremover deltok han på en del undergrunns mixtaper utgitt selvstendig av DJ Squeeky, noe som bidrog til å øke oppmerksomheten rundt den unge rapperen. Hans første album, Pimps & Robbers ble gitt ut i 1993, og solgte over  enheter uten noen form for promotering.

Mousa Emery Sayes er kjent for sine raske og harde rapflyt, med tekster som omhandler drap, narkosalg, narkobruk, ran, prostitusjon, og om livet i områdene han vokste opp i.

Etter en fysisk konfrontasjon mellom Mousa Emery Sayes og Dj Squeeky på en klubb i 1993, avsluttet de imidlertid samarbeidet og Mousa Emery Sayes tok kontakt med DJ Paul og Juicy J i den rivaliserende rapgruppen Triple 6 Mafia. I 1996 kommer albumet King Of Da Playaz Ball ut på DJ Paul og Juicy J sitt plateselskap «Prophet Entertainment», og også dette albumet selger svært godt uten nevneverdig promotering.

I tiden rundt utgivelsen av King Of Da Playaz Ball gjennomgikk imidlertid Mousa Emery Sayes en vanskelig periode som førte til at han pga. økonomiske vanskeligheter signerte vekk rettighetene til både egne sanger så vel som krediteringer til Prophet Entertainment for  dollar, noe som kort tid senere førte til brudd i samarbeidet de imellom.

Etter dette har Mousa Sayes fortsatt å gi ut album på en hel rekke forskjellige plateselskaper og er fremdeles aktiv den dag i dag. Han har som mange andre av sine samtidige vært en stor innflytelse på fremtidige generasjoner av rappere

## Utvalgt diskografi
### Album

## Referanser




## Eksterne lenker
* 
* https://www.discogs.com/artist/321010-Kingpin-Skinny-Pimp
Smirnovtinden

**Smirnovtinden** er et spisst fjell, 2&nbsp;105 moh., lengst nord i Småskeidrista i Dronning Maud Land i Antarktis. Det ligger om lag fem km sør for Ristkalvane i Sjtsjerbakovkjeda i Orvinfjella.

Fjellet ble kartlagt fra flyfoto og landmålinger av Den norske antarktisekspedisjonen 1956–60. En sovjetisk antarktisekspedisjon kartla det på ny i 1960–61, og kalte det opp etter Aleksandr A. Smirnov, én av ekspedisjonens medlemmer.

## Se også
* Liste over fjell i Dronning Maud Land

## Referanser




## Eksterne lenker
*
Braillard Point

**Braillard Point** er et nes på nordøstenden av Ardley Island, utenfor sørvestenden av King George Island i Sør-Shetlandsøyene Det ble kartlagt og navngitt av mannskap på RRS «Discovery II» under Discovery Investigations i 1935, etter matrosen A. T. Braillard på skipet i 1931–33 og 1933–35.

## Referanser
Bryde Rocks

**Bryde Rocks** er en liten gruppe holmer rundt 2 km vest-sørvest for sørenden av Main Island, utenfor vestenden av Sør-Georgia. De ble satt på kartet av South Georgia Survey i perioden 1951–57. Gruppen ble navngitt av UK Antarctic Place-Names Committee etter Thorleif Bryde, en hvalskytter i South Georgia Whaling Co ved Leith Harbour, i flere år fra 1952.

## Referanser
Vavilovskuten

**Vavilovskuten** er en 2&nbsp;640 meter høy fjelltopp som utgjør den østre delen av Snøskalkhausen i Dronning Maud Land. Den ligger 6 km vest for Šatskijtoppen i den sørvestre delen av Weyprechtfjella. Fjellet ble først grovt kartlagt fra flyfoto av Den tyske antarktisekspedisjonen 1938–39. Den ble kartlagt fra flyfoto og landmålinger av Den norske antarktisekspedisjonen 1956–60. En sovjetisk antarktisekspedisjon kartla den på ny i 1960–61, og kalte den opp etter den sovjetiske botanikeren Nikolaj I. Vavilov.

## Referanser




## Eksterne lenker
*
Tula Point

**Tula Point** er et nes som ligger helt nordøst på Île Renaud i Biscoe Islands. Biscoe Islands ble oppdaget i 1832 av en britisk ekspedisjon under John Biscoe og ble først grovt kartlagt av Den franske antarktisekspedisjonen, 1903–05 og 1908-10. Île Renaud ble igjen grovt kartlagt i 1935-36 av British Graham Land Expedition (BGLE). Neset ble navngitt i 1954 av United Kingdom Antarctic Place-Names Committee (UK-APC) etter «Tula», et av to fartøy benyttet under ekspedisjonen til Biscoe i 1830-32.

## Kilder
*
Jaeger Table

**Jaeger Table** er et isdekt platå i Dufek Massif i Pensacolafjellene i Antarktis, med en høyde opp mot &nbsp;moh ved Worcester Summit. Platået ble kartlagt av United States Geological Survey (USGS) i 1968 fra landmålinger og flyfotografi tatt av U.S. Navy i 1964. Det ble navngitt av Advisory Committee on Antarctic Names, etter forslag fra USGS-geolog Arthur B. Ford, etter offiser James W. Jaeger i US Navy, som var pilot i skvadron VXE-6 på Lockheed Hercules-flyet som satte ut feltgruppen fra USGS i området i 1976–77.

## Referanser
Mount Ruth

**Mount Ruth** er et ryggformet fjell, 2170 moh, som ligger 3 nautiske mil (6&nbsp;km) vest for Mount Gardiner, på sørøstsiden av den nedre Bartlettbreen i Dronning Mauds Fjell. Det ble oppdaget i desember 1934 av et geologisk lag under Byrd-ekspedisjonen ledet av Quin Blackburn og navngitt på den tiden av Richard E. Byrd etter Ruth Black, den avdøde konen til Richard B. Black, som deltok på ekspedisjonen.

## Kilder
*
Vance Bluff

**Vance Bluff** er en liten isdekt høyde nær polarplatået, 19 km nord for Laird Plateau. Den flate toppen flyter sammen med isdekket i nord og vest, men det er en bratt fjellskrent langs sørsiden. Den  ble navngitt av Advisory Committee on Antarctic Names (US-ACAN) etter USS «Vance», som tjente som base mellom New Zealand og McMurdo-sundet under Operation Deep Freeze i 1962.

## Kilder
*
Brewer Peak

**Brewer Peak** er en fjelltopp, 2&nbsp;110 moh., langs vestveggen av Pitkevitchbreens øvre del, i Admiralitetsfjellene i Victoria Land i Antarktis.

Fjelltoppen ble kartlagt av U.S. Geological Survey fra landmålinger og fra flyfoto tatt av U.S. Navy 1960–63, og ble navngitt av Advisory Committee on Antarctic Names etter Thomas J. Brewer i US Navy, intendant ved McMurdo-basen i 1967.

## Referanser
Aksje-NM 2016

**Aksje-NM 2016**, eller **Norgesmesterskapet i [[aksje]]r 2016**, er en konkurranse arrangert av nettavisen E24.no. Konkurransen startet mandag 25. januar og ender fredag 4. mars 2016.

Dette er det syvende året på rad konkurransen har blitt arrangert. Aksje-NM 2016 går ut på å få høyest avkastning på sin fiktive portefølje ved å investere 100000 fiktive norske kroner i reelle aksjer ved den norske børsen. Deltagerne i mesterskapet, som må være 18 år eller over for å delta, kan handle norske aksjer, egenkapitalbevis og EFT-er. 

Handelen av aksjer foregår 15 minutter etter reell tid. Vinnere som topper listene med mest avkastning kåres hver uke, samt en total vinner etter at de 6 ukene konkurransen varer er over. Deltagelse i norgesmesterskapet i aksjer er gratis og når du handler aksjer vil ikke en kurtasje bli regnet med. For å kunne delta i mesterskapet krever siden at du registrerer deg via SPiD. Det har seg også slik at mennesker som innehar insiderinformasjon om relevant norske aksjer er utestengt fra å selge og kjøpe disse aksjene. På denne måten får de ikke brukt sin unike posisjon og kunnskap til å få en urettferdig fordel i konkurransen. Arrangørene av mesterskapet forbeholder seg retten til umiddelbart og uten advarsel å utestenge hvilken som helst bruker fra konkurransen. Salg, kjøp eller bruk av tredjeparts tjenester som har en innflytelse på porteføljen kan føre til en umiddelbar utestengelse. 

Brukerne kan kun handle aksjer i børsens åpningstider. Ved kjøp av aksjer må brukeren sørge for å ha tilstrekkelig dekning på sin aksjekonto, og bruker må inneha aksjene han skal selge. En bruker av tjenesten vil kun ha mulighet til å ha 25% av porteføljens totale verdi i ett enkelt papir. Avkastningen som skal inn på konto oppdateres før børsåpningen den dagen utbytte inntreffer, og renter beregnes ikke i konkurransen. Den deltageren som har hatt størst avkastning og verdiøkning i sin portefølje fra konkurransestart den 25. januar frem til siste oppdatering av børsen den 4. mars blir kåret som vinner av hovedkonkurransen. Å registrere seg på Aksje-NM er personlig, som vil si at kun eieren av den vinnende kontoen vil ha mulighet til å motta premien. Om en gevinstskatt skulle være aktuell, må vinneren selv betale denne. Arrangørene har retten til å trekke tilbake eller hente allerede tildelte premier om juks eller manipulasjon skal ha oppstått.

## Referanser
Kompilator-kompilator

Innen informatikk er en **kompilator-kompilator** eller **kompilatorgenerator** et programmeringsverktøy som frembringer en parser, en kommandotolk eller en kompilator ut fra en formell beskrivelse av et programmeringsspråk og en datamaskin.  Den tidligste og fortsatt mest alminnelige form for kompilator-kompilatorer er en **parser-generator**, som tar en formell grammatikk (vanligvis i Backus-Naur form) til et programmeringsspråk som input og genererer kildekoden til en parser som ofte er brukt som en komponent i en kompilator.
Hedin Nunatak

**Hedin Nunatak** er en  nunatak med en flat topp, dekket av is og md bratte sider, som ligger 9 nautiske mil vest-nordvest for toppen av Mount Murphy på Walgreen Coast i Marie Byrd Land i Antarktis. Den ble først grovt kartlagt fra flyfoto tatt januar 1947 av U.S. Navy Operasjon Highjump, og ble navngitt av Advisory Committee on Antarctic Names etter Alan E. Hedin, en nordlysforsker ved Byrd-stasjonen i 1962.

## Referanser
Millingtonbreen

**Millingtonbreen** er en smal sidebre, som er 19 km lang, og som flyter fra østsiden av Hughes Range og ut i Ramseybreen, nordover for Mount Valinski. Breen ble navngitt av Advisory Committee on Antarctic Names (US-ACAN) etter kapteinløytnant Richard E. Millington i U.S. Navy som var militærlege med U.S. Navy Operasjon Deepfreeze i 1963 og 1964.

## Kilder
*
Berkeley Yacc

**Berkeley Yacc** (**byacc**) er en reimplementasjon av Unix-parsergeneratoren Yacc, opprinnelig skrevet av Robert Corbett i 1990, og konstruert for å være kompatibel med Yacc. På grunn av dens liberale lisens og fordi den var raskere enn AT&T Yacc, ble den hurtig den mest populære versjonen av Yacc. Den er skrevet i ANSI C og er offentlig eiendom.

Den inneholder egenskaper som ikke er tilgjengfelige i Yacc, slik som *reentrancy*, som er implementert på en måte som stort sett er kompatibel med GNU Bison.

## Referanser


## Eksterne lenker
*
Oxymirini

**Oxymirini** er en gruppe av biller son hører til familien trebukker (Cerambycidae).

## Utseende
Middelsstore (gjerne 20-30 millimeter), nokså kraftige trebukker, brunlige til svarte på farge. Antennene er lange og kraftige, hodet forholdsvis lite. Pronotum er mye smalere enn dekkvingene, med tenner eller runde knuter på sidene. Dekkvingene har markerte, rettvinklede "skuldre" og er jevnt tilsmalnende bakover. Beina er nokså lange.

## Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Skadedyr
Få eller ingen av disse artene er å regne som skadedyr, da larvene utvikler seg bare i trevirke som forlengst er dødt, oftest også soppangrepet.

## Systematisk inndeling / nordiske arter
Inndelingen følger Danilevsky (2006). Gruppen blir ofte plassert i Rhagiini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen **Oxymirini** Althoff & Damilevsky, 1997
******** Slekten *[[Neoxymirus]]* Miroshnikov, 2013
********* *[[Neoxymirus mirabilis]]* (Motschulsky, 1838)
******** Slekten *[[Oxymirus]]* Mulsant, 1863
********* *[[Oxymirus cursor]]* (Linnaeus, 1758)

## Referanser


## Kilder
* Cerambycidae of the World - Oxymirini https://web.archive.org/web/20160303174213/http://cerambycidae.org/taxa/Oxymirini-Althoff-and-Danilevsky-1997
* Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. https://web.archive.org/web/20070704023736/http://www.uochb.cas.cz/~natur/cerambyx/list_europe.htm
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* Hoskovec, M. og Rezek, M. Cerambycidae. ''Longicorn Beetles of the West Palaearctic Region''. Stort fotogalleri med bilder av ca. 600 arter. 
* Worldwide Cerambycoidea Photo Gallery - Lepturinae https://web.archive.org/web/20180928003313/http://www.cerambycoidea.com/tribu.asp?Id=4&Tipo=F Stort bildegalleri.
* Norges trebukker – med faktaark på de artene som forekommer i Norge.
Norge i et nøtteskall

***«Norge i et nøtteskall»*** (markedsføres under det registrerte varemerket *Norway in a Nutshell*) er en rundreise som og omfatter Bergensbanen, Flåmsbana, fjordcruise på Nærøyfjorden og Aurlandsfjorden (Gudvangen-Flåm), og busstur gjennom Nærøydalen. Turen gjennomføres av over 70 000 reisende  verden årlig og markedsføres av turoperatøren Fjord Tours Turoperatøren tjente i 2017 32 millioner kroner på salget. 

Turen går hver dag og er normalt mulig å gjennomføre på én dag. 

Rundturen inkluderte Stalheimskleiva inntil denne ble stengt for godt i 2021. 

## Referanser


## Eksterne lenker
*Norge i et nøtteskall, video https://www.youtube.com/watch?v=ZThTNtPMqcA
Bertrand Blier

**Bertrand Blier** (1939–2025) var en fransk filmregissør og forfatter.  Han er sønn av skuespilleren  Bernard Blier, som har medvirket i flere av hans filmer.

Blier begynte sin regissørkarriere på 1960-tallet med filmer som kjennetegnes av en ironi og sort humor som avvek fra den nye bølgen som dominerte fransk film på den tiden. Hans store gjennombrudd var filmen *Les Valseuses* (1974) etter sin egen roman, som også startet karrierene til skuespillerne Gérard Depardieu og Patrick Dewaere. Blier fortsatte samarbeidet med førstnevnte i *[[Vil du elske min kone?]]*, som vant Oscar for beste utenlandske film, og *Aftenantrekk*.

Han har skrevet flere romaner hvorav noen har blitt filmatisert av ham selv.

## Utmerkelser
I tillegg til Oscar for beste fremmdspårklige film har Blier har vunnet fire Césars, tre for beste manus og en for beste regi.

## Bibliografi
* *Les Valseuses* (1972)
* *Beau-père* (1981)
* *Les Côtelettes* (1997)
* *Existe en blanc* (1998)
* *Pensées, répliques et anecdotes* (2001)
* *Désolé pour la moquette...* (2010)

## Filmografi i utvalg
* 1967 : *Si j'étais un espion*
* 1974 : *Les Valseuses*
* 1976 : *Calmos*
* 1977 : *[[Vil du elske min kone?]]*
* 1979 : *Koldtbord* (*Buffet froid*)
* 1981 : *[[Kan du elske?]]*
* 1983 : *Er det min - eller din - kone?*
* 1983 : *Notre histoire*
* 1986 : *[[Aftenantrekk]]*
* 1989 : *Trop belle pour toi!*
* 1991 : *Livet er vakkert!*
* 1993 : *Un, deux, trois, soleil*
* 1995 : *Mine menn*
* 2000 : *Les Acteurs*

## Referanser


## Eksterne lenker
* 
*
Ficheto Point

**Ficheto Point** (Nos Ficheto) er et isfritt nes på nordøstkysten av Varna Peninsula på Livingston Island i Antarktis på sørøstsiden av innløpet til Dragon Cove. Channel Rock ( ﻿) ligger like nordvest ved McFarlane Strait, 1,3 kmnordøst for Ficheto Point og 920 meter sør-sørvest for Meade Islands. Området ble besøkt av selfangere på 1800-tallet.

Neset er oppkalt etter den kjente bulgarske arkitekten og billedhuggeren Nikola Fitsjv – «Kolju Fitsjeto» (1800-1881). Channel Rock ble kartlagt og navngitt av Discovery Investigations i 1935.

Ficheto Point ligger 2,3&nbsp;km sørøst for Williams Point, 800 meter øst-sørøst for Sigritsa Poin t, 1,3&nbsp;km øst for Sayer Nunatak og 2,9&nbsp;km nordvest for Pomorie Point.

## Kilder

## Eksterne lenker
* SCAR Composite Gazetteer of Antarctica.
Johanne Hestvold

**Johanne Hestvold** (født 4. januar 1988 i Bergen og oppvokst på Sandøya i Tvedestrand kommune) er en norsk billedkunstner og skulptør, nå bosatt i Oslo.

Hestvold er utdannet ved Kunstskolen i Bergen (2008-2010), Kuvataideakatemia i Helsingfors, avd. for skulptur (2012) og Kunst- og designhøgskolen i Bergen (2010-2013).  I 2012 deltok hun på  sin første gruppeutstilling i Helsingfors og samme år debuterte hun på Høstutstillingen. Hun har deltatt på en rekke utstillinger  i inn- og utland og  hatt separatutstillinger blant annet i Trafo Kunsthall i Asker (2013),  Lynx, Oslo (2014) og Tag Team Studio i Bergen (2015). Hun er innkjøpt av Astrup Fearnley Museet.

I 2013 mottok hun Statens Kunstnerstipend, og året etter stipend fra Billedkunstnernes Vederlagsfond.  Sin hittil største anerkjennelse som kunstner fikk hun i 2015, da hun mottok Anders Jahres kulturpris for yngre kunstnere, etter forslag fra billdkunstner Leonard Rickhard.  Han har fulgt utviklingen hennes siden Høstutstillingen i 2012. Rickhard beskriver Hestvold som en av de mest lovende kunstnerne innen den nye abstraksjonen, og viser til at det mest fremtredende ved hennes verk er at de peker mot kunsthistorien.

I mars 2016 mottok Johanne Hestvold Aust-Agder fylkeskommunes kunstnerstipend.

Johanne Hestvold er datter til billedkunstner Thomas Hestvold. Hun er medlem av Unge Kunstneres Samfund (UKS) og Norske Billedkunstnere (NBK).

## Referanser
Holtefjellet

**Holtefjellet** kan vise til:

*Holtefjell – et skogbevokst platå i Øvre Eiker og Flesberg kommuner
*Holtafjellet – et fjell i Hornindal, Stryn og Stranda kommuner
Saunders Hill

**Saunders Hill** er en rund, klipperik ås som stikker sørøstover ved O'Brien Bay, like øst for Windmill Islands. Den ble først kartlagt fra flyfoto tatt av U.S. Navy Operasjon Highjump, 1946-47n og ble navnsatt av Advisory Committee on Antarctic Names (US-ACAN) etter William Y. Saunders, som var biolog ved Wilkes-stasjonen i 1961.

## Kilder
*
Spath Peninsula

**Spath Peninsula** er en isfri halvøy, som er 6,5&nbsp;km lang, helt nordøst på Snow Hill Island. Den ble navngitt av United Kingdom Antarctic Place-Names Committee (UK-APC) i 1995 etter Leonard Frank Spath (1882–1957), som var en britisk paleontolog som skrev en klassisk artikkel om ammonitter fra James Ross Island-området for Falkland Islands Dependencies Survey (FIDS).

## Kilder
*
AFI’s 100 Years…100 Songs

**AFI's 100 Years…100 Songs** er en liste over de 100 viktigste amerikanske filmlåtene ifølge det amerikanske filminstituttet (*The American Film Institute* – AFI). Listen ble offentliggjort 22. juni 2004 i en CBS-sending med skuespilleren John Travolta som programleder.

## Liste

## Eksterne lenker
* AFI's 100 Years...100 Songs (.pdf-format)
* De 400 nominerte filmlåtene (.pdf-format)
AFI’s 100 Years of Film Scores

**AFI's 100 Years of Film Scores** er en liste over de 25 beste lydsporene fra amerikanske spillefilmer ifølge Det amerikanske filminstituttet (*American Film Institute* – AFI). Listen ble stemt fram i en undersøkelse blant 500 komponister, musikere, filmkritikere, filmhistorikere og fagfolk fra filmbransjen. AFI lanserte en liste med fire kriterier som de stemmeberettigede måtte ta hensyn til når de skulle stemme. Det var til sammen 250 nominerte lydspor.

Listen ble presentert 23. september 2005 som en del av konserten «The Big Picture – AFI’s 100 Years of Film Scores» på Hollywood Bowl i Hollywood. Hollywood Bowl Orchestra spilte utdrag fra filmmusikken på lista, mens scener fra filmene ble spilt på storskjerm i bakgrunnen. John Mauceri var dirigent. Dette var første gang en av filminstituttets lister ble presentert foran et publikum. John Williams' lydspor i *[[Star Wars Episode IV: Et nytt håp|Star Wars]]* (1977) er på førsteplass, mens musikken i *[[Tatt av vinden (film)|Tatt av vinden]]* (1939) og *[[Lawrence of Arabia]]* (1962) ligger på andre- og tredjeplass. Williams har i tillegg til *Star Wars* to andre lydspor på lista (*[[Haisommer]]* og *[[E.T.]]*).

## Kriterier
AFI lanserte en liste på fire kriterier som velgerne måtte ta hensyn til når de skulle stemme:
* Musikken må være originalskrevet for en amerikansk film fra lydfilmepoken (fra og med 1927).
* Musikken skal berike filmopplevelsen og bygge opp under filmens appell til følelsene. 
* Musikken må være nyskapende og sette preg på filmen.
* Lydsporet skal kunne stå på egne bein, og på samme tid både ha sine egne kvaliteter og framheve filmens kvaliteter.

## Liste

## Referanser


## Eksterne lenker
* AFI's 100 Years of Film Scores på det amerikanske filminstituttets nettsider
* AFI's 100 Years of Film Scores  (.pfd-fil)
* De 250 nominerte lydsporene  (.pfd-fil)
Hedblombreen

**Hedblombreen** er en isbre mellom Mount Creak og Tito Peak som flyter øst fra Endeavour Massif til Tripp istunge i Victoria Land i Antarktis. Den ble oppkalt etter kaptein E.E. Hedblom i U.S. Navy, som var militærlege i Task Force 43 i området rundt Rosshavet under Operasjon Deep Freeze I i 1955–56.

## Referanser




## Kilder
*
Dean Nunataks

**Dean Nunataks** er to nunataker som ligger rundt 10 kilometer øst-nordøst for Mount Moses i Hudsonfjellene i Antarktis. De ble kartlagt av U.S. Geological Survey fra landmålinger og flyfoto tatt av U.S. Navy i 1960–66, og ble gitt navn av Advisory Committee on Antarctic Names etter William S. Dean fra Pleasanton i Texas, som tjente som radioamatørkontakt i USA med landmålingsgruppen i Ellsworth Land i 1968–69, og for andre feltgrupper fra US Antarctic Research Program over en treårsperiode.

## Referanser
Sikorskybreen

**Sikorskybreen** er en isbre som flyter ut i Hughes Bay nord for Charles Point, på vestkysten av Graham Land. Den ble fotografert av Falkland Islands and Dependencies Aerial Survey Expedition (FIDASE) i 1956-57, og kartlagt fra disse bildene av Falkland Islands Dependencies Survey (FIDS). Den  ble navnsatt av UK Antarctic Place-Names Committee (UK-APC) i 1960 etter Igor Sikorsky, en amerikansk (russisk født) helikopterkonstruktør som har utformet helikopter siden 1909.

## Kilder
*
Ardley Cove

**Ardley Cove** er en vik som ligger nord for Ardley Island i Maxwell Bay på King George Island i den antarktiske øygruppen Sør-Shetlandsøyene. Den ble kalt **Caleta Ardley** av en argentinsk ekspedisjon (rundt 1957) på grunn av nærheten til Ardley Island.

## Referanser
Markham Island

**Markham Island** er en liten, men iøynefallenede øy som ligger like utenfor Oscar Point nord i Terra Nova Bay i Victoria Land. Øya ble oppdaget i februar 1900 av den britiske antarktiskekspedisjonen (1898–1900) under C.E. Borchgrevink, som navngav den etter sir Clements Markham.

## Se også
* Liste over øyer i Antarktis
*
Elisabeth av Slesvig-Holsten-Sønderborg

**Elisabeth av Slesvig-Holsten-Sønderborg** (født i 1580, død 1653) var en dansk-tysk prinsesse, som var hertuginne av Pommern fra 1615–1637. Hun var Pommerns siste hertuginne. 

Elisabeth var datter av Hans den yngre av Sønderborg og hans hustru fra første ekteskap Elisabeth av Braunschweig-Grubenhagen (1550–1586). I 1615 giftet hun seg med den pommerske hertug Bogislav XIV. I ekteskapskontrakten foreskrev han henne slottet og området Rügenwalde (Darłowo) på livstid. Paret fikk ingen barn. 

Hertug Bogislav døde den 10. mars 1637 i Stettin. Hertuginne Elisabeth benyttet heretter Rügenwalde som sitt enkesete, hvor hun sørget for utsmykningen av slottskirken, deriblant med det berømte *Rügenwalder Silberaltar*. Hertuginnen overlevde sin mann med 16 år og døde 73 år gammel den 21. desember 1653 i Rügenwalde. Hun ble først gravlagt i byens gamle slottskirke, innen hun i 1654 sammen med sin mann ble flyttet til Mariakirken i samme by. 

## Referanser


## Litteratur
* 

## Eksterne lenker
* ''Elisabeth von Schleswig-Holstein-Sonderburg'', findagrave.com
Hennessy Islands

**Hennessy Islands** er en gruppe småøyer som ligger 4 nautiske mil sørøst for Jurva Point, på sørøstenden av Île Renaud i Biscoe Islands i Antarktis. De strekker seg over 2 nautiske mil. Hovedøya i gruppen ble først nøyaktig vist på et argentinsk kart fra 1957. Gruppen ble navngitt av UK Antarctic Place-Names Committee i 1959 etter Jack Hennessy (1885–1954),  skipsinspektør for Meteorological Office, 1940–54, som samlet inn og publiserte data om havisobservasjoner i antartkisk farvann 1902–53.

## Se også
* Liste over øyer i Antarktis

## Referanser
Murphybreen

**Murphybreen** er en isbre på Pernik Peninsula ved Loubet Coast i Graham Land, som hovedsakelig flyter vestover til Orford Cliff og sammen med Wilkinsonbreen før de ender i Lallemandfjorden. Den ble kartlagt fra flyfoto tatt av Falkland Islands and Dependencies Aerial Survey Expedition (FIDASE) (1956–57). Den er oppkalt etter Thomas L. Murphy i Falkland Islands Dependencies Survey (FIDS) som var leder og assisterende landmåler ved Detaille Island i 1956.

## Kilder
* SCAR Composite Gazetteer of Antarctica.
*
GLR-parser

**GLR-parser** er en forkortelse for **Generalized LR**, hvor *L* står for *left-to-right* (venstre-til-høyre og *r* står for *rightmost*. Det er en utvidelse av en LR-parser for å håndtere en ikke-deterministisk og tvetydig grammatikk. Det teoretiske grunnlaget for den ble gitt i 1974 i en avhandling av Bernard Lang, sammen med andre generelle kontekstfrie parsere slik som GLL. Avhandlingen beskriver en systematisk måte å lage slike algoritmer på, og uniforme resultater angående korrekthetsbevis, kompleksiteten med hensyn til grammatikkens klasser og optimaliseringsteknikker. Den første implementasjon av GLR ble beskrevet i 1984 av Masaru Tomita, og ble også kalt en **parallell parser**. Tomita presenterte fem stadier, selv om det andre stadium i praksis er anerkjent som GLR-parseren.

Algoritmen har utviklet seg fra sin originale form, men prinsippene har forblitt uendret. Som vist i en publikasjon fra 1971, var Lang primært interessert i en enklere og mer fleksibel parser for utvidbare programmeringsspråk. Tomita's målsetning var å parse naturlige språk gjennomgående og effektivt. Alminnelige LR-parsere kan ikke håndtere den ikke-deterministiske og tvetydige natur hos naturlige språk, noe som GLR-parseren kan.

## Referanser
McLinbreen

**McLinbreen** er en isbre i Antarktis. Den flyter nord for McKenzie Nunatak og ut i Gravesonbreen i Bowers Mountains. Isbreen deler skar med Carryerbreen i vest og får delvis istilførsel fra Edlin Neve.

Breen ble navngitt av geologi-gruppen fra New Zealand Geological Survey Antarctic Expedition (NZGSAE) 1967–68 etter kapteinløytnant Robert D. McLin i U.S. Navy som var pilot på Hercules LC-130-flyet i Antarktis det året.

## Referanser
Poa Cove

**Poa Cove** er en liten vik, 1,5 km sørvest for Maineset i det sørøstre hjørnet av Maiviken i Cumberland Bay i Sør-Georgia. Den ble grovt kartlagt av  Den svenske antarktisekspedisjonen, 1901–04, under Nordenskjold og kartlagt på ny i 1929 av mannskap på Discovery Investigations, og i 1951 av Falkland Islands Dependencies Survey (FIDS). Den ble navngitt av United Kingdom Antarctic Place-Names Committee (UK-APC) etter arten Poa, som er en gressart som vokser nær viken. 
*